**Curtis James Jackson III** (\* 6. júl 1975, známy pod umeleckým menom **50 Cent**, je americký raper a herec. Najväčšiu slávu dosiahol vydaním svojho druhého štúdiového albumu *Get Rich or Die Tryin'* v roku 2003 a ďalšieho v poradí *The Massacre*. Album *Get Rich or Die Tryin'* bol 8-krát certifikovaný na platinu od RIAA a celosvetovo sa predalo 15 miliónov kópií. Album *The Massacre* bol 5-krát certifikovaný na platinu od RIAA a celosvetovo sa predalo 11 miliónov kópií.

Jackson sa narodil v South Jamaica v newyorskej štvrti Queens. S drogami začal už v dvanástich rokoch počas Crackovej epidémie v 80-tych rokoch. Po opustení obchodu s drogami sa začal venovať rapovej kariére, keď ho v roku 2000 deväťkrát postrelili. Po vydaní albumu *Guess Who's Back?* v roku 2002 bol objavený rapperom Eminemom a bol podpísaný pod vydavateľstvo Interscope Records. S pomocou Eminema a Dr. Dre, ktorý produkoval jeho prvé komerčné úspechy, sa Jackson stal jedným z najpredávanejších rapperov na svete. V roku 2003 založil nahrávaciu spoločnosť G-Unit Records, s ktorým podpísalo zmluvy viacero úspešných rapperov ako Young Buck, Lloyd Banks alebo Tony Yayo.

Jackson sa dostal do sporov s viacerými rappermi ako Ja Rule, Fat Joe, Jadakiss, Cam'ron, Rick Ross, a zakladateľmi formácie G-Unit, The Game a Young Buck. Takisto pracuje na hereckej kariére vystupovaním vo svojom polo-autobiografickom filme *Zbohatni alebo zdochni* z roku 2005, vo vojnovom filme *Home of the Brave* z roku 2006 a filme *Oprávnené vraždy* z roku 2008. 50 Cent bol magazínom Billboard hodnotený ako šiesty najlepší umelec 2000 – 2009 desaťročia. Magazín ho tiež ohodnotil ako štvrtého najlepšieho mužského umelca a ako tretieho najlepšieho rappera po Eminemovi a Nellym.

Život a hudobná kariéra
-----------------------

### Detstvo

Curtis James Jackson III sa narodil 6. júla 1975 v newyorskej štvrti South Jamaica, Queens. Jeho matka (Sabrina Jackson ) bola drogovou dílerkou. So svojím otcom sa nikdy nestretol a ani nevie kto ním je. Po smrti svojej matky vyrastal v nízkom dome bez okien svojich prarodičov. V jedenástich rokoch začal boxovať a v dvanástich začal predávať crack pod prezývkou „Boo Boo". V boxe bol taký úspešný, že začiatkom 80-tych rokov sa zúčastnil „juniorských olympijských hier". Ale rovnakých úspechov sa už nedočkal na strednej škole. Navštevoval "Andrew Jackson High School", z ktorej bol ale čoskoro vylúčený pre držanie cracku a zbrane, za čo bol aj väznený. V roku 1994 bol dvakrát zatknutý a poslaný na sedem mesiacov do nápravno-výchovného ústavu pre mladistvých. Po týchto skúsenostiach začal používať prezývku 50 Cent ako metaforický symbol svojej zmeny. Túto prezývku si dal podľa brooklynského zlodeja Kelvina "50 Cent" Martina.

### Počiatky

50 Cent sa prvýkrát na hudobnej scéne predstavil v roku 1998 a to vďaka legendárnemu Jam Master Jayovi zo skupiny Run–D.M.C. ktorý ho upísal do svojho vydavateľstva a naučil ho všetko ohľadom písania textov. Prvýkrát sa objavil v piesni „React" skupiny Onyx. O rok neskôr opustil vydavateľstvo po ponuke od profesionálnej dvojice producentov Trackmasters, ktorí ho uviedli ku vydavateľstvu Columbia Records. Pri nahrávaní albumu zvládol vytvoriť 36 skladieb počas dvoch týždňov. Tie najlepšie skladby boli zostavené na album *Power of the Dollar*, ktorý mal byť vydaný v roku 2000. Ale po útoku v apríli 2000, pri ktorom bol deväťkrát postrelený, vydavateľstvo Columbia Records rozviazala kontrakt a album nebol nikdy vydaný.

Jacksonova popularita začala rásť po tom, čo vydal úspešný ale kontroverzný singel „How to Rob", ktorého text napísal za pol hodinu počas cesty autom do nahrávacieho štúdia. Text piesne komicky vysvetľuje, ako okradnúť známych umelcov. Rapperi Jay-Z, Kurupt, Sticky Fingaz, Big Pun, DMX, Wyclef Jean a Wu-Tang Clan odpovedali na skladbu a rapper Nas, ktorý prijal skladbu pozitívne, pozval Jacksona na cestovanie k propagačnému turné k albumu *Nastradamus*. Skladba bola plánovaná na vydanie so skladbou „Thug Love" feat. Destiny’s Child, ale dva dni pred tým ako bolo naplánované nahranie videoklipu, bol Jackson deväťkrát postrelený a odvezený do nemocnice kvôli jeho zraneniam. Údajným podnetom na útok bola skladba „Ghetto Qu'ran".

### 2002 – 2004: *Get Rich or Die Tryin'*

Po útoku sa 50 Cent uchýlil do exilu v Kanade, kde nahral mixtape *Guess Who's Back*, ktorý si v tej dobe vypočul aj rapper Eminem. Ten ju prehral Dr. Dremu, šéfovi vydavateľstva Aftermath Entertainment, ktorý sa rozhodol podpísať zmluvu s 50 Centom. Potom so záštitou vydavateľstiev Interscope Records, Aftermath Entertainment a Shady Records vydáva svoj nový album. Ešte pred vydaním albumu sa 50 Cent objavil na Eminemovom soundtracku k filmu *8. míľa* a na propagačnom LP *24 Shots*. Album *Get Rich or Die Tryin'* sa stal obrovským úspechom. Len v prvom týždni sa predá 872,000 kópií albumu, celosvetovo sa ho predalo 15 miliónov kusov. Hlavnými singlami albumu sú „In da Club", „Wanksta" a „21 Questions" (feat. Nate Dogg). *Allmusic* opísal album ako „pravdepodobne najlepší debutový album rappera za posledných desať rokov".

### 2005 – 2006: *The Massacre* a *Get Rich or Die Tryin' OST*

G-Unit v Bankoku, zľava: Olivia, Lloyd Banks, Young Buck a 50 Cent
V marci 2005 vydal 50 Cent svoj druhý album *The Massacre*, ktorého sa celosvetovo predalo viac ako 10 miliónov kusov. Len počas prvého týždňa sa predalo viac ako 1 milión kópií, čím sa stal jedným z najrýchlejšie sa predávajúcich albumov v histórii. Dosiahol #1 v rebríčku Billboard 200 a na tejto pozícii sa udržal 6 týždňov. Producentmi albumu boli Dr. Dre a Eminem a ďalší. 50 Cent sa stal prvým sólovým umelcom, ktorého 3 single boli v Billboard top 5 v rovnakom týždni „Candy Shop", „Disco Inferno" a „How We Do". Hlavnými singlami albumu sú „Disco Inferno", „Candy Shop" a „Just A Lil' Bit".

Ku koncom roku vydáva spoločne so skupinou G-Unit a ďalčími členmi G-Unit Records soundtrack ku svojmu prvému filmu *Zbohatni alebo zdochni*. Albumu *Get Rich or Die Tryin' OST* sa celosvetovo predalo okolo 3 miliónov kusov. Z albumu boli vydané single „Hustler's Ambition", „Window Shopper", „Best Friend" (feat. Olivia) a „I’ll Whip Ya Head Boy" (feat. Young Buck).

50 Cent na koncerte v Štokholme v roku 2009
### 2007 – 2008: *Curtis*

V septembri 2007 vydal 50 Cent svoj tretí album *Curtis*, ktorý bol inšpirovaný jeho životom pred *Get Rich or Die Tryin'*. Album debutoval na #2 v rebríčku Billboard 200 s predajom 691,000 kópií v prvom týždni od vydania. S Kanye Westom rozpútal stávku v tom, kto predá viac albumov v prvom týždni, buď album *Graduation* Kanyeho Westa alebo *Curtis* 50 Centa. Stávku vyhral album *Graduation*. Z albumu *Curtis* bolo vydaných päť singlov „Straight to the Bank", „Amusement Park", „I Get Money", „Ayo Technology" a „I'll Still Kill".

### 2009 – súčasnosť: *Before I Self Destruct*

50 Cent dňa 10. septembra 2008 oznámil v televíznej relácii TRL, že jeho štvrtý štúdiový album *Before I Self Destruct* "bude" urobený a vydaný v novembri. V októbri 2008 vydal 50 Cent prvý propagačný singel k albumu s názvom „Get Up", vo forme digital download dňa 7. októbra 2008 a cez iTunes 14. októbra. Producentom bol Scott Storch. Dňa 5. januára 2009 50 Cent vydal druhý propagačný singel z albumu „I Get It In", ktorého producentom bol Dr. Dre. Dňa 18. mája 2009 vydal 50 Cent skladbu „Ok, You’re Right". Producentom skladby bol tiež Dr. Dre a bola zaradená do albumu *Before I Self Destruct*. Na jeseň 2009 sa 50 Cent objavil v novej sezóne televíznej relácie *Behind the Music* televízie VH1. Predalo sa okolo pol milióna kópií albumu. Z albumu boli vydané tri single „Ok, You’re Right", „Baby by Me" a „Do You Think About Me".

Diskografia
-----------

* *Get Rich or Die Tryin'* (2003)
* *The Massacre* (2005)
* *Curtis* (2007)
* *Before I Self Destruct* (2009)
* *Street King Immortal* (2012)
* *Animal Ambition* (2014)

Filmografia
-----------

| Rok | Film | Rola | Poznámky |
| --- | --- | --- | --- |
| 2003 | *50 Cent: The New Breed* | Seba | Dokumentárne DVD |
| 2005 | *Zbohatni alebo zdochni* | Marcus | Filmový debut |
| 2006 | *Home of the Brave* | Jamal Aiken | Podporná rola |
| 2008 | *Oprávnené vraždy* | Spider | Podporná rola |
| *Before I Self Destruct* | Clarence | Podporná rola |
| *50 Cent: Moc a peniaze* | Seba | TV séria (jedna epizóda: "Choose Your Crew Wisely") |
| 2009 | *Krvavé ulice* | Stan Johnson |  |
| *Entourage* | Seba | TV séria (jedna epizóda: "One Car, Two Car, Red Car, Blue Car") |
| *Dead Man Running* | Thigo |  |
| *Caught in the Crossfire* | Tino | Výkonný producent |
| 2010 | *13* | Jimy |  |
| *Silný kaliber* | Rich |  |
| *Twelve* | Lionel | Podporná rola |
| *Krásne vstávanie* | Seba |  |
| 2011 | *Vengeance* | Black | Post-produkcia |
| *Blood Out* | Hardwick |  |

Referencie
----------

1. 1 2   50 Cent Film Offers New Version of Rapper – Celebrity Gossip | Entertainment News | Arts And Entertainment. *FOXNews.com*, 7. november 2005. Dostupné online [cit. 2010-05-12].
2. ↑   *Discussion Forums* [online]. Box Office Mojo, 11. jún 2009, [cit. 2009-09-22]. Dostupné online.
3. ↑  REID, Shaheem. *50 Cent Says 'Delusional' Cam'ron Is Hurting Diplomats Camp – News Story | Music, Celebrity, Artist News | MTV News* [online]. Mtv.com, 22. máj 2007, [cit. 2010-05-12]. Dostupné online.
4. ↑  Campion, Chris (August 21, 2005). Right on the money. *The Observer*. Accessed May 22, 2007.
5. ↑
6. ↑   *Billboard biography* [online]. Billboard.com, [cit. 2010-09-08]. Dostupné online.
7. ↑  Otto, Jeff (September 6, 2005). Interview: 50 Cent. IGN. Accessed May 22, 2007.
8. 1 2  Reid, Shaheem (November 7, 2005). 50 Cent: Return to Southside. MTV. Accessed May 22, 2007.
9. 1 2  Touré (April 3, 2003). The Life of a Hunted Man. *Rolling Stone*. Accessed May 22, 2007.
10. ↑
11. ↑
12. ↑
13. 1 2  Interview w/ Jackson. AOL Music (August 1, 2003). Accessed May 22, 2007.
14. ↑
15. 1 2  Youngs, Ian (December 23, 2002). 50 Cent: The $1m rapper. BBC News. Retrieved August 16, 2007.
16. ↑  Tarek, Shams (May 16, 2003). Jamaica's 'Own Bad Guy' 50 Cent Making Good in the Music Biz. *Queens Press*. Accessed May 22, 2007.
17. 1 2  Biography. 50cent.com. Accessed May 22, 2007.
18. 1 2  50 Cent. From Pieces to Weight Part 5. MTV. Accessed May 22, 2007.
19. ↑
20. 1 2  Ninja (December 2002). 50 Cent Interview. Dubcnn. Accessed May 22, 2007.
21. ↑
22. ↑  Gundersen, Edna (September 3, 2005). 'Massacre' sales top one million. *USA Today*. Accessed May 22, 2007.
23. ↑  Birchmeier, Jason. Get Rich or Die Tryin' Review. Allmusic. Prístup 22. máj 2007.
24. ↑  Whitmire, Margo (April 15, 2005). 50's 'Massacre' Extends Chart Lead to 6th Week. *Billboard*. Retrieved June 13, 2007.
25. ↑  Montgomery, James (March 9, 2005). 50 Cent's The Massacre Makes Huge Chart Debut. MTV. Accessed May 22, 2007.
26. ↑  Reid, Shaheem (April 27, 2007). 50 Cent Talks Timberlake Collabo, Star-Studded New LP Curtis. MTV. Retrieved October 4, 2007.
27. ↑  Mayfield, Geoff (September 18, 2007). Kanye Crushes 50 Cent in Huge Album Sales Week. *Billboard*. Retrieved October 4, 2007.
28. ↑  Get Up - Single iTunes. Accessed October 14, 2008.
29. ↑   *$ G-Unit $: 50 Cent vydal nový singel z albumu 'Before I Self Destruct'* [online]. gunit-records.blogspot.com, [cit. 2010-05-11]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **50 Cent**

Externé odkazy
--------------

* Oficiálny web
* 50 Cent Official Twitter
* 50 Cent Song Lyrics
* 50 Cent Official Facebook

| * z
* d
* u
50 Cent |
| --- |
| Albumy | 
* *Power of the Dollar*
* *Guess Who's Back?*
* *Get Rich or Die Tryin'*
* *The Massacre*
* *Curtis*
* *Before I Self Destruct*
* *Black Magic*

 |
| Single | 
* „How to Rob"
* „Rowdy Rowdy"
* „Thug Love"
* „Wanksta"
* „In da Club"
* „21 Questions"
* „P.I.M.P."
* „If I Can’t"
* „Disco Inferno"
* „Candy Shop"
* „Just a Lil Bit"
* „Outta Control"
* „Hustler's Ambition"
* „Window Shopper"
* „Best Friend"
* „I’ll Whip Ya Head Boy"
* „Straight to the Bank"
* „Amusement Park"
* „Can't Leave 'Em Alone"
* „I Get Money"
* „Ayo Technology"
* „I'll Still Kill"
* „Follow My Lead"
* „Come & Go"
* „Get Up"
* „I Get It In"
* „Ok, You’re Right"
* „Baby by Me"
* „Do You Think About Me"

 |
| Filmografia | 
* *50 Cent: The New Breed*
* *Pranksta Rap*
* *Zbohatni alebo zdochni*
* *Zem stratených*
* *The Dance*
* *The Ski Mask Way*
* *Oprávnené vraždy*
* *Live Bet*

 |
| Mixtapy | 
* *50 Cent Is the Future*
* *No Mercy, No Fear*
* *God's Plan*
* *Freestyle B4 Paystyle*

 |
| Počítačové hry | 
* *50 Cent: Bulletproof*
* *50 Cent: Blood on the Sand*

 |
| Súvisiace | 
* Diskografia

 |

Autoritné údaje: * BnF: 140364586
* GND: 130656402
* ISNI: 0000 0003 6857 9912
* LCCN: no2003002159
* NK ČR: xx0023725
* SNK: 163398
* VIAF: 62764191
* WorldCat: lccn-no2003002159